შანდორ კოჩიში
შანდორ პეტერ კოჩიში (უნგრ. Kocsis Sándor Péter; დ. 21 სექტემბერი 1929, ბუდაპეშტი, უნგრეთი — გ. 22 ივლისი 1979, ბარსელონა, ესპანეთი) — უნგრელი ფეხბურთელი, თავდამსხმელი. იცავდა „ფერენცვაროშის“, „ჰონვედის“, „იანგ ფელოუზის“, „ბარსელონასა“ და უნგრეთის ეროვნული ნაკრების ღირსებას. 1952 წლის ოლიმპიური ჩემპიონი და 1954 წლის მსოფლიოს ვიცე-ჩემპიონი უნგრეთის ეროვნული ნაკრების შემადგენლობაში. ითვლება უნგრეთის ყველა დროის ერთ-ერთ უდიდეს ფეხბურთელად.